recursal/SuperWikiNEXT-32B huggingface dataset:
**অনুভা গুপ্ত** (১৯৩০ - ১৪ জানুয়ারি ১৯৭২) ছিলেন একজন ভারতীয় বাঙালি অভিনেত্রী। তিনি বাংলা চলচ্চিত্রে তার কাজের জন্য পরিচিত। তিনি *হাঁসুলি বাঁকের উপকথা* চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে ২৬তম বার্ষিক বিএফজেএ পুরস্কার লাভ করেছিলেন।

জীবনের প্রথমার্ধ
----------------

অনুভা গুপ্ত ১৯৩০ সালে ব্রিটিশ ভারতের দিনাজপুরে জন্মগ্রহণ করেন। শৈশব থেকেই তার নাচ ও সংগীতের প্রতি আগ্রহ ছিল। তিনি প্যারি চরণ বালিকা বিদ্যালয় এবং শান্তিনিকেতনে পড়াশোনা করেছিলেন।

কর্মজীবন
--------

সংগীত পরিচালক রবিন চ্যাটার্জি তাকে চলচ্চিত্রের সাথে পরিচয় করিয়ে দেন, অনুভা গুপ্ত বাংলা চলচ্চিত্রে প্লেব্যাক গায়িকা হিসাবে যোগদান করেন। অভিনেত্রী হিসাবে তার প্রথম চলচ্চিত্র ছিল *সমর্পণ* যা ১৯৪৯ সালে মুক্তি পায়। তিনি রূপালি পর্দার সমান্তরালে দাপটের সঙ্গে থিয়েটারে অভিনয় করেছিলেন। কবি, রত্নদীপ, চাঁপাডাঙ্গার বউ, হাঁসুলি বাঁকের উপকথা চলচ্চিত্রে তার অভিনয় তাকে একজন প্রতিষ্ঠিত চলচ্চিত্র অভিনেত্রী বানায় এবং তিনি পাঁচ বছরের মধ্যেই তিনি শীর্ষ বাঙালি অভিনেত্রীদের একজন হিসেবে জায়গা করে নেন।  তিনি *অভিযান* ও *কাঞ্চনজঙ্ঘা* চলচ্চিত্রে সত্যজিৎ রায়ের সাথেও কাজ করেছিলেন।  গুপ্ত প্রথমে ফুটবলার অনিল দেকে বিবাহ করেন। তার দ্বিতীয় বিবাহ হয়েছিল প্রখ্যাত অভিনেতা রবি ঘোষের সাথে।

চলচ্চিত্রের তালিকা
------------------

* *ঘুমিয়ে আছে গ্রাম*
* *অভিযান*
* *কবি*
* *বামুনের মেয়ে*
* *রত্নদীপ*
* *ভগবান শ্রীকৃষ্ণ চৈতন্য*
* *মন্ত্র শক্তি*
* *স্বামী বিবেকানন্দ*
* *কঙ্কাবতীর ঘাট*
* *সাহেব বিবি গোলাম*
* *শেষ পর্যন্ত*
* *নায়িকা সংবাদ*
* *হাঁসুলি বাঁকের উপকথা*
* *শ্রীশ্রী মহালক্ষ্মী পূজা*
* *পলাতক*
* *ছায়া সূর্য*
* *আলোর পিপাসা*
* *বালিকা বধু*
* *চাঁপাডাঙ্গার বউ*
* *শঙ্কর নারায়ণ ব্যাংক*
* *কাঞ্চনজঙ্ঘা*
* *ছদ্মবেশী*
* *কলকাতা ৭১*
* *ধন্যি মেয়ে*
* *শেষ পর্ব*
* *জবান*
* *চিঠি*
* *দিবারাত্রির কাব্য*
* *ছন্দ পতন*
* *দত্ত*
* বিভাস

তথ্যসূত্র
---------

1. ↑  "Kalyani" (ইংরেজি ভাষায়)। ২০১৮-০৩-৩০ তারিখে মূল থেকে আর্কাইভ করা। সংগ্রহের তারিখ মার্চ ৩০, ২০১৮।
2. ↑  Marie Seton (২০০৩)। *Portrait of a Director: Satyajit Ray* (ইংরেজি ভাষায়)। Penguin Books India। পৃষ্ঠা 209–। আইএসবিএন 978-0-14-302972-4।
3. ↑  "Rabi Ghose was extremely simple"। *The Times of India* (ইংরেজি ভাষায়)। ২০১৭-০২-০২ তারিখে মূল থেকে আর্কাইভ করা। সংগ্রহের তারিখ মার্চ ৩০, ২০১৮।
4. ↑  Bijoya Ray (২০১২)। *Manik and I: My Life with Satyajit Ray* (ইংরেজি ভাষায়)। Penguin Books Limited। পৃষ্ঠা 711। আইএসবিএন 978-81-8475-750-7।

বহিঃসংযোগ
---------

* ইন্টারনেট মুভি ডেটাবেজে অনুভা গুপ্ত (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
**বঙ্গবন্ধু বাংলাদেশ-চীন মৈত্রী প্রদর্শনী কেন্দ্র** ঢাকায় অবস্থিত একটি আন্তর্জাতিক পণ্য প্রদর্শন স্থাপনা। ১৩০৩.৫০ কোটি টাকা ব্যয়ে ২০ একর জায়গা জুড়ে এই স্থাপনাটি ঢাকা মহানগরের অদূরে পূর্বাচল এলাকায় স্থাপন করা হয়। ২০২১ সালের ২১শে অক্টোবর তারিখে স্থাপনাটি উদ্বোধন করেন শেখ হাসিনা।

উন্নয়ন প্রকল্প
---------------

বাংলাদেশের রপ্তানি উন্নয়ন ব্যুরো (ইপিবি) ২০১৫ সালে ‘বাংলাদেশ-চীন মৈত্রী প্রদর্শনী কেন্দ্র নির্মাণ প্রকল্প’ গ্রহণ করে। নতুন শহর প্রকল্প এলাকায় একটি আন্তর্জাতিক মানের পণ্য প্রদর্শন কেন্দ্র স্থাপনের লক্ষ্যে ২০১৫ সালে এই প্রকল্পটি গ্রহণ করা হয়েছিল। প্রকল্প পরিচালক হিসাবে দায়িত্ব পালন করেন মোহাম্মদ রেজাউল করিম। ২০ একর জমি ওপর ২৪ হাজার ৩৭০ বর্গমিটার জায়গায় গড়ে তোলা হয় বঙ্গবন্ধু বাংলাদেশ-চীন মৈত্রী প্রদর্শনী কেন্দ্র। এই প্রকল্প বাস্তবায়নের দায়িত্ব পালন করে ‘চায়না স্টেট কন্সট্রাকশন ইঞ্জিনিয়ারিং কর্পোরেশন (সিএসসিইসি)’। রপ্তানি মেলা, বাণিজ্য মেলা, রপ্তানিকারকদের সম্মেলন, ক্রেতা-বিক্রেতা মেলা এবং অন্যান্য বাণিজ্য বৃদ্ধিমূলক কর্মকাণ্ড আয়োজনের লক্ষ্য নিয়ে এই প্রদর্শনী কেন্দ্রটি স্থাপন করা হয়।

অর্থায়ন
--------

বাংলাদেশ ও চীন যৌথভাবে এই উন্নয়ন প্রকল্পের অর্থায়ন করে। গণপূর্ত বিভাগ সূত্র অনুসারে, প্রদর্শনী কেন্দ্রটি নির্মাণে ব্যয় হয় ৭৭৩ কোটি টাকা। এর মধ্যে চীন সরকারের অনুদান ছিল ৫২০ কোটি ৭৩ লাখ টাকা, বাংলাদেশ সরকারের বরাদ্দ ২৩১ কোটি এবং রফতানি উন্নয়ন ব্যুরো ইপিবি নিজস্ব তহবিল থেকে ২১ কোটি ২৭ লাখ টাকা প্রদান করে। প্রতি বছর এখানে আন্তর্জাতিক বাণিজ্য মেলা অনুষ্ঠিত হবে। ২০২২ সালের ১ জানুয়ারি তারিখে এখানে বাণিজ্য মেলা করার সিদ্ধান্ত নেওয়া হয়।

বর্ণনা
------

কেন্দ্রটির ফ্লোর স্পেস ৩৩ হাজার বর্গমিটার। এর মধ্যে ১৫ হাজার ৪১৮ বর্গমিটারের একটি প্রদর্শনী হল রয়েছে। প্রদর্শনী কেন্দ্রে ২ লাখ ৬৯ হাজার বর্গফুটের দুটি পৃথক প্রদর্শনী হল রয়েছ। এর সাথে যোগ করা হয়েছে ৪৭৩ আসন বিশিষ্ট একটি মিলনায়তন, ৫০ আসনের সম্মেলন কক্ষ ও ৬টি আলোচনা কক্ষ। অন্যান্য সুবিধাদির মধ্যে রয়েছে ৫০০ আসনের রেস্তোরাঁ, শিশুদের খেলার জায়গা, নামাজ কক্ষ, মেডিকেল বুথ, অতিথি কক্ষ, ১৩৯টি টয়লেট এবং বিল্ট-ইন পাবলিক অ্যাড্রেস সিস্টেম। প্রদর্শনী কেন্দ্রের নিজস্ব পানি শোধনাগার নির্মাণ করা হয়। স্টোর রুম, সিসিটিভি নিয়ন্ত্রণ কক্ষ, স্বয়ংক্রিয় কেন্দ্রীয় এসি ব্যবস্থা, অগ্নিনির্বাপণ ব্যবস্থা, ইন-বিল্ট পতাকা স্ট্যান্ড ছাড়াও এই প্রদর্শনী কেন্দ্রে ইন্টারনেটের জন্য ওয়াইফাই ব্যবস্থা, একটি আধুনিক ঝর্ণা ও রিমোট নিয়ন্ত্রিত প্রবেশদ্বার রয়েছে।

তথ্যসূত্র
---------

1. ↑  "বঙ্গবন্ধু বাংলাদেশ-চীন মৈত্রী প্রদর্শনীকেন্দ্রের উদ্বোধন আজ"। *ইত্তেফাক*। ২১ অক্টোবর ২০২১। ২১ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০২১।
2. ↑  শফিকুল ইসলাম (২১ অক্টোবর ২০২১)। "যে ছয় কারণে তৈরি হলো বঙ্গবন্ধু বাংলাদেশ-চীন মৈত্রী প্রদর্শনী কেন্দ্র"। *বাংলা ট্রিবিউন*। ২১ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ২১ অক্টোবর ২০২১।
3. ↑  "পহেলা জানুয়ারি থেকে পূর্বাচলে বাণিজ্য মেলা"। *দেশ সংবাদ*। ২৯ অক্টোবর ২০২১। ২৯ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "বঙ্গবন্ধু বাংলাদেশ-চীন মৈত্রী প্রদর্শনী কেন্দ্র উদ্বোধন"। *আরটিভি*। ২১ অক্টোবর ২০২১। সংগ্রহের তারিখ ২১ অক্টোবর ২০২১।
<?>
**এই নিবন্ধে আধ্বব চিহ্ন রয়েছে।** সঠিক রেন্ডারিং সমর্থন ছাড়া, আপনি হয়ত ইউনিকোড অক্ষর-এর বদলে জিজ্ঞাসা চিহ্ন, বাক্স বা অন্য কোনো চিহ্ন দেখবেন।

**এই নিবন্ধে ইন্ডিক পাঠ্য রয়েছে।** সঠিক রেন্ডারিং সমর্থন ছাড়া, আপনি হয়ত ইন্ডিক পাঠ্য-এর বদলে প্রশ্নবোধক চিহ্ন বা বাক্স, স্বরবর্ণের ভুল বা যুক্তাক্ষরের অনুপস্থিত দেখবেন।

**ঘ** হলো ভারতীয় আবুগিদার চতুর্থ ব্যঞ্জনবর্ণ। আধুনিক ভারতীয় লিপিতে, ঘ ব্রাহ্মী বর্ণ gha থেকে উদ্ভূত হয়েছে যা আবার সম্ভবত গুপ্ত বর্ণ -এর মধ্য দিয়ে আরামাইক  ("H/X") থেকে উদ্ভূত হয়েছিল।

গণিতে ঘ
-------

### আর্যভট্টের ব্যবহার

ভারতীয় সংখ্যা প্রণালী সৃষ্টির পেছনে আর্যভট্টের দেবনাগরী অক্ষর সমূহকে প্রায় গ্রীকদের দ্বারা সংখ্যা লেখার মতো ব্যবহার করা হত। घ’র বিভিন্ন রূপের মানসমূহ নিচে দেয়া হল:

* घ [gʱə] = ৪ (४)
* घि [gʱɪ] = ৪০০ (४००)
* घु [gʱʊ] = ৪০,০০০ (४० ०००)
* घृ [gʱri] = ৪,০০০,০০ (४० ०० ०००)
* घॢ [gʱlə] = ৪×১০৮ (४०८)
* घे [gʱe] = ৪×১০১০ (४०१०)
* घै [gʱɛː] = ৪×১০১২ (४०१२)
* घो [gʱoː] = ৪×১০১৪ (४०१४)
* घौ [gʱɔː] = ৪×১০১৬ (४०१६)

বাংলা ঘ
-------

মূল নিবন্ধ: ঘ
**ঘ** (আ-ধ্ব-ব: [gha])) হলো বাংলা বর্ণমালার চতুর্থ ব্যঞ্জনবর্ণ এবং ১৯তম বর্ণ। বাংলা ব্যঞ্জনবর্ণের সংখ্যা মোট ৩৯টি; তার মধ্যে পূর্ণমাত্রাযুক্ত ব্যঞ্জনবর্ণ ২৬টি, অর্ধমাত্রাযুক্ত ব্যঞ্জনবর্ণ ৭টি এবং মাত্রা ছাড়া ব্যঞ্জনবর্ণ ৬টি। 'ঘ' হলো একটি পূর্ণমাত্রাযুক্ত ব্যঞ্জনবর্ণ।

### বৈশিষ্ট্য

এটি একটি পূর্ণমাত্রাবিশিষ্ট ব্যঞ্জন ধ্বনি। ২৫ টি স্পর্শধ্বনি বা বর্গীয় ধ্বনির একটি এবং ক-বর্গের অন্তর্গত অঘোষ মহাপ্রাণ তালব্য ধ্বনি। এর উচ্চারণস্হান জিহবামূল বা পশ্চাত্তালু।

তথ্যসূত্র
---------

1. ↑  Ifrah, Georges (২০০০)। *The Universal History of Numbers. From Prehistory to the Invention of the Computer* (ইংরেজি ভাষায়)। নিউ ইয়র্ক: John Wiley & Sons। পৃষ্ঠা 447–450। আইএসবিএন 0-471-39340-1।
একটি ক্যামেরা ফাঁদ
ছবিটিতে ক্যামেরা ফাঁদের একটি পদ্ধতি দেখানো হয়েছে, আইআর সংকেত গ্রহণকারী একটি ক্যামেরা ফাঁদ বনের মধ্যে সেট আপ করা। যার মাধ্যমে সয়ংক্রিয়ভাবে বন্য পশুদের চলাফেরার ছবি সংগ্রহ করা হয়
চিত্রের বাঘটি এক সপ্তাহে তিনটি ক্যামেরা ফাঁদ ধবংস করে
ভারতীয় চিতা পশ্চিম হিমালয়, ভারত
হাতির দ্বারা ক্যামেরা ফাঁদটি ক্ষতিগ্রস্ত হয়েছে
বন্য প্রাণী তত্ত্বাবধানের জন্য ক্যামেরা স্থাপন করা হচ্ছে

**ক্যামেরা ফাঁদ** বা **ট্রিল ক্যামেরা** একটি দূরবর্তী স্থানে সক্রিয় রাখা যায় এমন ক্যামেরা যা একটি মোশন সেন্সর বা ইনফ্রারেড সেন্সর দিয়ে সজ্জিত থাকে। এছাড়াও অনেক ক্ষেত্রে ট্রিগার হিসাবে হালকা একটি বিম ব্যবহার করা হয়। ক্যামেরা ফাঁদ একটি পদ্ধতি যা গবেষকদের অনুপস্থিতিতে সাধারণত বন্য পশুদের ক্যামেরায় বন্দি করার জন্য ব্যবহৃত হয়ে থাকে। এটি সাধারণত শিকারী এবং বন্যপ্রাণী দেখার পাশাপাশি বন্যপ্রাণীদের উপর গবেষণার জন্য ব্যবহৃত হয়। এছাড়া পরিবেশবিজ্ঞান, বিরল প্রজাতি সনাক্তকরণ, জনসংখ্যার আকার, এবং প্রজাতির সমৃদ্ধির অনুমান করতে ক্যামেরা ফাদ পদ্ধতির ব্যাপক ব্যবহার করা হয়।

ক্যামেরা ফাঁদ, **ট্রিল ক্যামেরা** নামেও পরিচিত, যা অল্প কিছু মানুষের হস্তক্ষেপের মাধ্যমে বন্যপ্রাণীর জীবন পদ্ধতিকে চিত্রের মাধ্যমে তুলে ধরতে ব্যবহার করা হয়। ১৯৯০ এর দশকের শুরুর দিকে বাণিজ্যিকভাবে (ইনফ্রারেড-ট্রিগার) এই ধরনের ক্যামেরাগুলি চালু হওয়ার পর থেকে এই পদ্ধতির ব্যবহার বেড়েছে। ক্যামেরা সরঞ্জামের গুণমানের অগ্রগতির উপর তুলনা করে পর্যবেক্ষণের এই পদ্ধতিটি গবেষকদের মধ্যে এখন আরও জনপ্রিয় হয়ে উঠেছে।

তথ্যসূত্র
---------

1. ↑  Swann, D. E. Kawanishi, K. Palmer, J. (২০১০)। "Evaluating Types and Features of Camera Traps in Ecological Studies: A Guide for Researchers"। O'Connell, A. F.; Nichols, J. D. Karanth, U. K.। *Camera Traps in Animal Ecology: Methods and Analyses*। Tokyo, Dordrecht, London, Heidelberg, New York: Springer। পৃষ্ঠা 27–43। আইএসবিএন 4-431-99494-7। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  "WWF - Camera Traps - More on Camera Traps"। *World Wildlife Fund - Wildlife Conservation, Endangered Species Conservation*। World Wildlife Fund। সংগ্রহের তারিখ ৪ অক্টোবর ২০১১।
3. ↑  Meek, P.; Fleming, P. সম্পাদকগণ (২০১৪)। *Camera Trapping*। CSIRO Publishing। আইএসবিএন 9781486300396।
4. ↑  "Camera Traps for Researchers, Camera Trap Reviews and Tests."। *Trail Cameras, Game Cameras Tests and Unbiased Reviews of Camera Traps*। সংগ্রহের তারিখ ৪ অক্টোবর ২০১১।
| সাংবাদিকতা |
| --- |
| সংবাদ **·** লিখন শৈলী সাংবাদিকতার নীতি ও মানদণ্ড **·** সাংবাদিকতার উদ্দেশ্যাবলী সংবাদের মূল্যমান **·** সংবাদের উৎস Defamation সম্পাদনায় স্বাধীনতা সংবাদ প্রতিষ্ঠান List ofjournalism articles |
| 
ক্ষেত্র |
| সংবাদ কলা **·** বাণিজ্য সংবাদ বিনোদন পরিবেশ ফ্যাশন **·** চিকিৎসা রাজনীতি **·** বিজ্ঞান খেলাধূলা **·** প্রযুক্তি Trade **·** Traffic আবহাওয়া **·** বিশ্ব |
| 
Genres |
| Advocacy **·** Analytic **·** Broadcast Citizen **·** Civic Collaborative **·** Community Database **·** Gonzo Investigative **·** Literary Muckraking **·** Narrative "New Journalism"Non-profit journalism Online **·** Opinion Peace **·** Photojournalismপ্রেস বিজ্ঞপ্তি Scientific **·** Visual **·** Watchdog |
| 
Social impact |
| Fourth Estate Freedom of the press Infotainment **·** Media bias জনসংযোগ Press service হলুদ সাংবাদিকতা |
| News media |
| সংবাদপত্র **·** Magazines TV and radio Internet সংবাদ সংস্থা Alternative media |
| 
Roles |
| Journalists (reporters) Editor **·** Columnist Copy editor আবহাওয়াবিদ News presenter Photographer Pundit/Political commentator |
| Category: Journalism |
| * দে
* স
 |

**নিউ মিডিয়া স্টাডিজ** (ইংরেজি: New media studies) হল কম্পিউটিং, বিজ্ঞান, হিউম্যানিটিজ, ভিজুয়াল এবং পারফর্মিং আর্টস এর নানান বিষয় নিয়ে গঠিত একটি মোটামুটি সাম্প্রতিক একাডেমিক শৃঙ্খলা। জ্যানেট মারে, এই শাখার এক বিশিষ্ট গবেষক এর মতে, "বিশ শতকের শেষে প্রযুক্তিগত উদ্ভাবন এবং সাংস্কৃতিক অভিব্যক্তির পারস্পরিক ক্রিয়ায় উপস্থাপনার একটি একক নতুন মাধ্যম, ডিজিটাল মাধ্যম, ...." ই এই শাখার যোগসূত্র। 

নিউ মিডিয়া স্টাডিজ এর একটি কোর্সে, ছাত্রছাত্রীরা যোগাযোগ তাত্ত্বিক, প্রোগ্রামার, শিক্ষাবিদ, এবং প্রযুক্তিবিদদের থেকে মিডিয়া নিয়ে নানবিধ ধ্যানধারনা এবং অর্ন্তদৃষ্টি পায়। বিশেষত মার্শাল ম্যাকলুহান এর কাজ মিডিয়া তত্ত্ব গবেষণায় অন্যতম ভিত্তি হিসেবে দেখা হয়। ম্যাকলুহান এর স্লোগান, "the medium is the message" (তার 1964 বইয়ের উপর আধারিত *Understanding Media: The Extensions of Man*), [1] যোগাযোগ মিডিয়া স্বকীয়তা বিষয়টি ই আলোচিত।

নিউ মিডিয়া স্টাডিজ এর একটি প্রোগ্রাম কমিউনিকেশন, সাংবাদিকতা, কম্পিউটার সায়েন্স, প্রোগ্রামিং, গ্রাফিক ডিজাইন, ওয়েব ডিজাইন, মানুষের কম্পিউটার মিথস্ক্রিয়া, মিডিয়া তত্ত্ব, ভাষাতত্ত্ব, তথ্যবিজ্ঞান, এবং অন্যান্য সংশ্লিষ্ট ক্ষেত্রের মধ্যে পাঠ, ক্লাস, এবং বিষয় একত্রীভূত করতে পারে। বার্নার্ড লুস্কিন, মিডিয়া মনোবিজ্ঞান এবং আমেরিকান সাইকোলজিক্যাল অ্যাসোসিয়েশন অব টেকনোলজি এর সভাপতি এবং ফিল্ডিং গ্রাজুয়েট বিশ্ববিদ্যালয়ে মিডিয়া স্টাডিজ মিডিয়া মনোবিজ্ঞান এবং মিডিয়া স্টাডিজ এর EdD প্রোগ্রামে প্রথম পিএইচডি এর প্রতিষ্ঠাতা, ক্রমাগত মনোবিজ্ঞান বুঝতে পারার গুরুত্ব ও প্রয়োগ তত্ত্বের নিরিখে মিডিয়া স্টাডিজ এ তার প্রভাব পরীক্ষার গুরুত্ব আলোচনা করেছেন।উদাহরণস্বরূপ অনুনয়, মনোযোগ, নিয়ন্ত্রণ, রঙ, শব্দ এবং আরো অনেক কিছু। মনোবিদ্যার মিডিয়া স্টাডিজ বিষয়ে গবেষণা করার জন্য মৌলিক গুরুত্ব আছে।
**হুয়ান দোমিঙ্গো ব্রাউন** (স্পেনীয়: Juan Domingo Brown, স্পেনীয় উচ্চারণ: [xwˈan domˈiŋɡo bɾˈown]; ২১ জুন ১৮৮৮ – ১৬ সেপ্টেম্বর ১৯৩১) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় অ্যালামনাই এবং আর্জেন্টিনা জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেছিলেন।

ব্রাউন ১৯০৬ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে তিনি সর্বমোট ৩৯ ম্যাচে ২টি গোল করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

ব্রাউন কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

হুয়ান দোমিঙ্গো ব্রাউন ১৮৮৮ সালের ২১শে জুন তারিখে আর্জেন্টিনায় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৩১ সালের ১৬ই সেপ্টেম্বর তারিখে, আর্জেন্টিনায় ৪৩ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯০৬ | ২ | ০ |
| ১৯০৭ | ২ | ০ |
| ১৯০৮ | ২ | ০ |
| ১৯০৯ | ৩ | ০ |
| ১৯১০ | ৬ | ০ |
| ১৯১১ | ৫ | ০ |
| ১৯১২ | ৪ | ০ |
| ১৯১৩ | ৬ | ০ |
| ১৯১৪ | ১ | ০ |
| ১৯১৫ | ৪ | ০ |
| ১৯১৬ | ৪ | ২ |
| সর্বমোট | ৩৯ | ২ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------


উইকিমিডিয়া কমন্সে **হুয়ান দোমিঙ্গো ব্রাউন** সংক্রান্ত মিডিয়া রয়েছে।

* ট্রান্সফারমার্কেটে হুয়ান দোমিঙ্গো ব্রাউন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে হুয়ান দোমিঙ্গো ব্রাউন (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে হুয়ান দোমিঙ্গো ব্রাউন (ইংরেজি) উইকিউপাত্তে এটি সম্পাদনা করুন
**হুয়ান কারেনিয়ো লারা** (স্পেনীয়: Juan Carreño; ১৪ আগস্ট ১৯০৯ – ১৬ ডিসেম্বর ১৯৪০; এছাড়াও **হুয়ান কারেনিয়ো** নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আতলান্তে এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন। তিনি প্রথম মেক্সিকীয় খেলোয়াড় ফিফা বিশ্বকাপে গোল করেছেন। ১৯২৮ সালে, আমস্টারডামে অনুষ্ঠিত গ্রীষ্মকালীন অলিম্পিকে মেক্সিকোর হয়ে প্রথম গোলটি করেছেন।

১৯২৭–২৮ মৌসুমে, মেক্সিকীয় ফুটবল ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১২ মৌসুম অতিবাহিত করে অবসর গ্রহণ করেছিলেন।

১৯২৮ সালে, কারেনিয়ো মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি সর্বমোট ৮ ম্যাচে ২টি গোল করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।

ব্যক্তিগত জীবন
--------------

হুয়ান কারেনিয়ো লারা ১৯০৯ সালের ১৪ই আগস্ট তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৪০ সালের ১৬ই ডিসেম্বর তারিখে মাত্র ৩১ বছর বয়সে অ্যাপেন্ডিসাইটিসে আক্রান্ত হয়ে মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| মেক্সিকো | ১৯২৮ | ২ | ১ |
| ১৯৩০ | ৩ | ১ |
| ১৯৩৪ | ৩ | ০ |
| সর্বমোট | ৩ | ০ |

### আন্তর্জাতিক গোল

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ৩০ মে ১৯২৮ | ওল্ড স্টাডিয়ন, আমস্টারডাম, নেদারল্যান্ডস |  স্পেন | **১**–৬ | ১–৭ | ১৯২৮ গ্রীষ্মকালীন অলিম্পিক |  |
| ২ | ১৩ জুলাই ১৯৩০ | এস্তাদিও পসিতোস, মোন্তেবিদেও, উরুগুয়ে |  ফ্রান্স | **১**–৩ | ১–৪ | ১৯৩০ ফিফা বিশ্বকাপ |  |

তথ্যসূত্র
---------

1. ↑  "Juan Carreño"। *ট্রান্সফারমার্কেট*।
2. ↑  "Amsterdam, 1928"। *ফিফা*। ২২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০২০।
3. ↑  "France vs Mexico"। *ফিফা*।

বহিঃসংযোগ
---------

* হুয়ান কারেনিয়ো – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* সকারওয়েতে হুয়ান কারেনিয়ো (ইংরেজি) উইকিউপাত্তে এটি সম্পাদনা করুন
**বঙ্গবন্ধু মেমোরিয়াল ট্রাস্ট** বাংলাদেশের একটি কল্যাণ ট্রাস্ট যা বাংলাদেশের প্রতিষ্ঠাতা শেখ মুজিবুর রহমানকে স্মরণ করতে তৈরি করা হয়েছিল। প্রধানমন্ত্রী শেখ হাসিনা এই ট্রাস্টের সভাপতির দায়িত্ব পালন করছেন।

ইতিহাস
------

১৯৯৪ সালের ১১ এপ্রিল শেখ মুজিবুর রহমানের কন্যা শেখ হাসিনা বঙ্গবন্ধু মেমোরিয়াল ট্রাস্ট প্রতিষ্ঠা করেন। ১৯৯৪ সালের সেপ্টেম্বরে শেখ হাসিনা বঙ্গবন্ধু মেমোরিয়াল ট্রাস্টের ব্যক্তিগত ভবন বঙ্গবন্ধু বিলটির দলিল হস্তান্তর করে। ট্রাস্ট বঙ্গবন্ধু ভবনকে একটি বঙ্গবন্ধু স্মৃতি জাদুঘরে রূপান্তরিত করে। যাদুঘরের প্রথম প্রধান ছিলেন অধ্যাপক এ. এফ. সালাহ্উদ্দীন আহমদ। অধ্যাপক এ এফ সালাহউদ্দিন আহমেদ মারা যাওয়ার পরে হাশেম খান জাদুঘরের প্রধানের দায়িত্ব গ্রহণ করেন। ট্রাস্টটি শেখ ফজিলাতুন্নেছা মুজিব মেমোরিয়াল কেপিজে বিশেষায়িত হাসপাতাল প্রতিষ্ঠা করে, শেখ মুজিবুর রহমানের স্ত্রী শেখ ফজিলাতুন্নেছা মুজিবের নামানুসারে।

২০১৭ সালের ১৭ মে, ব্যাংকের একটি কনসোর্টিয়াম প্রধানমন্ত্রীর শিক্ষা সহায়তা ট্রাস্ট এবং সূচনা ফাউন্ডেশনের সাথে বঙ্গবন্ধু ট্রাস্টকে ১৩৬০ মিলিয়ন টাকা দান করে। ২০২০ সালের ৬ জানুয়ারী, স্ট্যান্ডার্ড ব্যাংক মুজিব বর্ষ উপলক্ষে ট্রাস্টকে ১০০ মিলিয়ন টাকা অনুদান দিয়েছিল। মুজিব বছর উপলক্ষে আরও পাঁচটি ব্যাংক ট্রাস্টকে প্রচুর পরিমাণে অর্থ অনুদান দিয়েছিল। শেখ মুজিবুর রহমান ও তার পরিবারের সদস্যদের নামে আস্থাভাজন ও ট্রাস্টের চেয়ারপার্সনের নাম অনুসারে প্রধানমন্ত্রী শেখ হাসিনা জাতীয়করণ অনুমোদনের পরে শিক্ষা মন্ত্রণালয় ১৫ টি কলেজ জাতীয়করণের নির্দেশ দিয়েছিলো।

তথ্যসূত্র
---------

1. ↑  "Bangabandhu Memorial Trust meets"। Bangladesh Sangbad Sangstha। সংগ্রহের তারিখ ১ এপ্রিল ২০২০।
2. ↑  "PM chairs Bangabandhu Memorial Trust meeting"। *Dhaka Tribune*। ৬ ডিসেম্বর ২০১৯। সংগ্রহের তারিখ ১ এপ্রিল ২০২০।
3. ↑  "Tracing the beginnings of the Bangabandhu Memorial Trust"। *Dhaka Tribune*। ২৫ আগস্ট ২০১৬। সংগ্রহের তারিখ ১ এপ্রিল ২০২০।
4. ↑  "Banks donate Tk 136cr to prime minister"। *The Daily Star* (ইংরেজি ভাষায়)। ১৭ মে ২০১৭। সংগ্রহের তারিখ ১ এপ্রিল ২০২০।
5. ↑  "Standard Bank donates Tk10 crore to Bangabandhu Memorial Trust"। *The Business Standard* (ইংরেজি ভাষায়)। ৯ জানুয়ারি ২০২০। সংগ্রহের তারিখ ১ এপ্রিল ২০২০।
6. ↑  "Banks' donations to Bangabandhu Memorial Trust"। *Daily Sun* (ইংরেজি ভাষায়)। সংগ্রহের তারিখ ১ এপ্রিল ২০২০।
7. ↑  "Bangladesh nationalises 28 colleges; 15 named after Bangabandhu and family"। *bdnews24.com*। সংগ্রহের তারিখ ১ এপ্রিল ২০২০।
**ঘনশ্যাম সারদা** (জন্ম ১৯৫৯) একজন ভারতীয় উদ্যোগপতি, এবং ২,৫০০ কোটি মূল্যের সারদা গ্রুপ অফ ইণ্ডাস্ট্রিস বা সারদা শিল্প গোষ্ঠীর মালিক। এই শিল্প গোষ্ঠী মূলতঃ পাটজাত দ্রব্য এবং তথ্যপপ্রক্সুক্তি বিভাগে কাজ করে।

ব্যাবসাসমূহ
-----------

ঘনশ্যাম সারদা'র অধীনে থাকা সারদা গ্রুপ অফ ইণ্ডাস্ট্রিস বা সারদা শিল্প গোষ্ঠীর শাখা পশ্চিমবঙ্গের নানা স্থানে রয়েছে, যদিও এর মুখ্য কার্যালয় কলকাতা শহরে। এই গোষ্ঠীর ৮টি কারখানা রয়েছে যা থেকে প্রতিদিন ৫০০ টন পাটজাতীয় দ্রব্যাদি উৎপাদিত হয়। পশ্চিমবঙ্গের বাইরেও কিছু স্থানে যেমন রাজস্থান রাজ্যের আলোয়ার শহরের সারদার কারখানা রয়েছে।

ব্যক্তিগত জীবন
--------------

ঘনশ্যাম সারদা সমাজসেবার সঙ্গে সনযুক্ত, এবং বিভিন্ন সামাজিক কাজ এবং পরিষেবায় আর্থিক সহয়ায়তা করেছেন। ঘনশ্যাম সারদার কন্যাসন্তান ২০০৭ সালে বিবাহবদ্ধ হন। ঘনশ্যাম সারদার এক ভাই রয়েছে, যাঁর নাম গোবিন্দ সারদা।

তথ্যসূত্র
---------

1. ↑  "Ghanshyam Sarda: Executive Profile & Biography - Bloomberg"। *www.bloomberg.com*।
2. ↑  "8 Big Fat Indian Business Weddings"। *siliconindia*। সংগ্রহের তারিখ ২৭ মে ২০১৮।
3. ↑  "Jute baron's bro held"। *The Times of India*। সংগ্রহের তারিখ ২৭ মে ২০১৮।
**মাইকেল হেনরি আলবার্ট** (জন্ম: সেপ্টেম্বর ২০, ১৯৬২) একজন গণিতবিদ এবং কম্পিউটার বিজ্ঞানী। মূলত কানাডিয়ান এই গণিতজ্ঞ বর্তমানে নিউজিল্যান্ডের ডানেডিনের ইউনিভার্সিটি অব ওটাগোতে কম্পিউটার বিজ্ঞান বিভাগের অধ্যাপক। তার বৈচিত্র্যময় গবেষণার আগ্রহের মধ্যে রয়েছে কম্বিনেটরিক্স এবং কম্বিনেটরিয়াল গেম থিওরি।

আলবার্ট ১৯৮১ সালে ওয়াটারলু বিশ্ববিদ্যালয় থেকে তার ব্যাচেলর অফ ম্যাথমেটিক্স ডিগ্রি অর্জন করেন। ঐ বছরই তিনি রোডস স্কলারশিপ পান। তিনি ডক্টর অব ফিলোসফি সম্পন্ন করেন ১৯৮৪ সালে অক্সফোর্ড বিশ্ববিদ্যালয়ে। এরপর তিনি ওয়াটারলু বিশ্ববিদ্যালয়ে ফিরে আসেন। ১৯৮৭ থেকে ১৯৯৬ পর্যন্ত তিনি কার্নেগি মেলন বিশ্ববিদ্যালয়ের অধ্যাপক ছিলেন। অ্যালবার্ট ১৯৯৮ সাল থেকে ওটাগো বিশ্ববিদ্যালয়ে কর্মরত আছেন।

আলবার্ট জেপি গ্রসম্যান এবং রিচার্ড নোভাকোস্কির সাথে একত্রে ক্লোবার (Clobber) গেমটি আবিষ্কার করেছিলেন।  অধিকন্তু তিনি কম্বিনেটরিয়াল গেম স্যুট গেম অ্যানালাইসিস সফটওয়্যারেও অবদান রেখেছেন এবং *লেসনস ইন প্লে: ইন্ট্রোডাকশন টু কম্বিনেটরিয়াল গেম থিওরি* বইয়ের সহলেখক। তার গবেষণার আরেকটি উল্লেখযোগ্য বিষয় হচ্ছে বিন্যাস প্যাটার্ন (Permutation Patterns)।

অ্যালবার্ট একজন প্রখর ব্রিজ (তাস) খেলোয়াড় এবং আন্তর্জাতিক টুর্নামেন্টও তিনি জিতেছেন।

তথ্যসূত্র
---------

1. ↑  গণিত উদ্ভববিজ্ঞান প্রকল্পে মাইকেল এইচ আলবার্ট
2. ↑  *Getting Clobbered* article at *Science News*
3. ↑  Michael H. Albert; Richard J. Nowakowski (২০০৭)। *Lessons in Play: An Introduction to Combinatorial Game Theory*। A K Peters Ltd। আইএসবিএন 978-1-56881-277-9।

বহিঃসংযোগ
---------

* ওটাগো বিশ্ববিদ্যালয়ের মাইকেল এইচ অ্যালবার্টের পৃষ্ঠা
**যৌন বিভাজন** হলো জৈবিক লিঙ্গ অনুসারে মানুষের শারীরিক, আইনি এবং সাংস্কৃতিক বিচ্ছেদ। লিঙ্গ বিচ্ছিন্নতা বৈষম্যের কোন দিক ছাড়াই কেবল যৌনতা দিয়ে আক্ষরিক শারীরিক এবং স্থানিক বিভাজনকে বোঝায়। বিভিন্ন পরিস্থিতিতে যৌন বিচ্ছেদ বিতর্কিত বিষয় হতে পারে। পরিস্থিতির উপর নির্ভর করে এটি ক্ষমতা এবং মানবাধিকার লঙ্ঘন হতে পারে এবং অর্থনৈতিক অদক্ষতা তৈরি করতে পারে। কিছু সমর্থক যুক্তিযুক্ত যে এটি হতে পারে নির্দিষ্ট ধর্মীয় আইন এবং সামাজিক এবং সাংস্কৃতিক ইতিহাস এবং ঐতিহ্যের কেন্দ্রীয় স্থলে।  লিঙ্গ বর্ণবাদ শব্দটি লিঙ্গ অনুসারে লোককে আলাদা করার জন্য ব্যবহৃত হয়।

**লিঙ্গ পৃথককরণ** শব্দটি **লিঙ্গ বিভাজনের ক্ষেত্রে** একইভাবে ব্যবহৃত হয়। যদিওবা যৌন এবং লিঙ্গ সাধারণত পৃথক ধারণা হিসাবে বিবেচিত হয়। 

 যৌন বিচ্ছেদ গণ শৌচাগার জন্য সাধারণ এবং প্রায়শই টয়লেটের দরজায় স্টিক-ফিগার লিঙ্গ প্রতীক দ্বারা চিহ্নিত করা হয়।

সংজ্ঞা
------

" লিঙ্গ "এর বিপরীতে ব্যবহৃত "লিঙ্গ বিভাজন" শব্দটিতে "যৌন" শব্দটি পুরুষ এবং মহিলাদের মধ্যে আপাত জৈবিক পার্থক্য বোঝায়।  "বিভাজন" শব্দটি লিঙ্গকে পৃথকীকরণকে বোঝায়, যা বিধি, আইন এবং নীতি দ্বারা প্রয়োগ করা যেতে পারে বা এমন একটি *বাস্তব* পরিণতি হতে পারে যেখানে লোকেরা যৌন দ্বারা বিচ্ছিন্ন হয়। এমনকি একটি *বাস্তব* ফলাফল হিসাবে, সামগ্রিকভাবে গৃহীত যৌন বিচ্ছেদ সামাজিক চাপ, ঐতিহাসিক অনুশীলন এবং সামাজিকীকরণের কারণে ঘটতে পারে। লিঙ্গ বিচ্ছিন্নতা লিঙ্গের মাধ্যমে আক্ষরিক শারীরিক এবং স্থানিক বিভাজনকে বোঝায়। এই শব্দটি কোন পেশা, প্রতিষ্ঠান বা গোষ্ঠীতে অংশ নেওয়া থেকে একটি লিঙ্গ (পুরুষ বা নারী) বাদ দেওয়ার জন্যও ব্যবহৃত হয়। লিঙ্গ বিভাজন হতে পারে সম্পূর্ণ বা আংশিক। যেমন কোনও লিঙ্গের ব্যক্তিগণের মধ্যেই প্রাধান্য পাওয়া যায়। 

যুক্তরাষ্ট্রের কিছু পণ্ডিত "যৌন বিচ্ছেদ" শব্দটি ব্যবহার করেন, যৌন বিচ্ছিন্নতা নয়।  :২২৯    

লিঙ্গ বর্ণবাদ (বা যৌন বর্ণবাদ) শব্দটি লিঙ্গ দ্বারা মানুষকে পৃথক করার ক্ষেত্রেও প্রয়োগ করা হয়েছে।  এটা দ্বারা বোঝায় যে এটি যৌন বৈষম্য ।  যদি যৌন বিচ্ছিন্নতা একধরনের যৌন বৈষম্য। তবে এর প্রভাবগুলি লিঙ্গ সমতা এবং সাম্যতার জন্য গুরুত্বপূর্ণ পরিণতি অর্জন করে। 

ভারতে[*স্থায়ীভাবে অকার্যকর সংযোগ*] একমাত্র মহিলাদের জন্য গাড়ীতে যৌন বিচ্ছেদকে বাধ্যতামূলক করার একটি লক্ষণ।

তথ্যসূত্র
---------

1. ↑  The World Bank. 2012. "Gender Equality and Development: World Development Report 2012." Washington, D.C: The World Bank.
2. ↑  Nussbaum, Martha C. 2003. "Women's Education: A Global Challenge." "Signs: Journal of Women in Culture and Society" 29(2): 325–355
3. 1 2 3  Cohen, David S. 2010. "The Stubborn Persistence of Sex Segregation." *Columbia Journal of Gender and Law* forthcoming 2010
4. ↑  Carter, W. Burlette (২০১৮)। "Sexism in the 'Bathroom Debates': How Bathrooms Really Became Separated By Sex": 227–297। এসএসআরএন 3311184 অবাধে প্রবেশযোগ্য।
5. ↑  Kogan, Terry (২০১০)। "7 Sex Separation"। *Toilet*। NYU Press।
6. ↑  Kogan, Terry (২০০৭)। "Sex-Separation in Public Restrooms: Law, Architecture, and Gender": 1–57।
7. ↑  Robert B. Barnet (1970) The Constitutionality of Sex Separation in School Desegregation Plans, volume 37, Chicago L Review, p. 296
8. ↑  Bates, Stephen (অক্টোবর ২৫, ২০০১)। "Women clergy accuse Church of sexual apartheid"। *The Guardian*। London: Guardian Unlimited। সংগ্রহের তারিখ মে ২৩, ২০১০।
9. ↑  Otto D (১৯৯৬)। "Holding Up half the Sky, But For Whose Benefit: A Critical Analysis of the Fourth World Conference on Women"।
ফোটোগ্রাফিক ক্যামেরা অগ্রদূত হিসেবে **ক্যামেরা অবস্কিউরা** ছিল। এর উদ্ভাবক আরব বিজ্ঞানী ইবনে আল হাইথাম। ক্যামেরা অবস্কিউরা (ল্যাটিন "অন্ধকার রুমে জন্য ") হলো প্রাকৃতিক অপটিক্যাল প্রপঞ্চ যেটি একটি পর্দার অন্য দিকে একটি দৃশ্যের যখন একটি চিত্র দেখা দেয় (বা উদাহরণস্বরূপ একটি প্রাচীর) এটি ইমেজ পর্দায় একটি ছোট গর্তের মাধ্যমে অভিক্ষিপ্ত ঘটে এবং একটি উল্টানো ইমেজ ফর্ম (বাম থেকে ডানে এবং উলটাইয়া) একটি পৃষ্ঠের বিপরীত দিকে দেখা যায়। এই নীতির প্রাচীনতম জ্ঞাত রেকর্ডের বিবরণ দিয়েছেন হান চীনা দার্শনিক মযি (ca. 470 to ca. 391 BC). মযি বর্তমানে দাবি করেন ক্যামেরা অবস্কিউরা ইমেজ উল্টানো হয় কারণ আলো তার উৎস থেকে সোজা লাইনে ভ্রমণ করে। ১১তম শতাব্দীতে আরব পদার্থবিদ ইবনে আল-হাইসাম (আলহাজেন) পরীক্ষা-নিরীক্ষা সহ একটি অন্ধকার রুমে একটা ছোট ফুটো দিয়ে আলো দিয়ে, অপটিক্স সম্পর্কে খুব প্রভাবশালী বই লিখেছিলেন।

ক্যামেরা অবস্কিউরা
একটি খোলা প্রাচীরে একটি লেন্স ব্যবহার করা হয়েছে বা একটি অন্ধকার রুমে বদ্ধ জানালায় ঝিলমিল চিত্র তুলে ধরার জন্য অঙ্কন এইড এর সাহায্যে প্রায় ১৫৫০ পিছনে প্রকল্প চিত্র আঁকা হয়েছে। ১৭তম শতাব্দীর পর থেকে তাঁবু এবং বাক্সে বহনীয় ক্যামেরা অবস্কিউরা ডিভাইসের একটি অঙ্কন এইড হিসাবে ব্যবহার করা হয়।

ফোটোগ্রাফিক প্রসেস উদ্ভাবনের পূর্বে তাদের ক্যামেরায় ধারণকৃত ছবি সংরক্ষণ করার কোন উপায় ছিল। নিকটতম ক্যামেরাগুলো রুম মাপের ছিল, যেটাতে এক বা একাধিক মানুষের জন্য জায়গা ছিল; এটি ধীরে ধীরে বিবর্তিত হয়ে আরও সংক্ষিপ্ত মডেলে পরিণত হয়েছে। নিপসে'স এর সময় পোর্টেবল বক্স ক্যামেরা অবস্কিউরা দ্বারা ফোটোগ্রাফির জন্য সহজলভ্য ছিল। ১৬৮৫ সালে সর্বপ্রথম ইয়োহান যাহ্ন একটি ক্যামেরা কল্পনা করেন যেটি ফোটোগ্রাফির জন্য ছোট এবং হালকা হবে যদিও এটা প্রায় ১৫০ বছর আগে একটি অ্যাপ্লিকেশন সম্ভব ছিল।
**মাইকেল জন স্মিথ** (ইংরেজি: Michael J. Smith; জন্ম: ৪ জানুয়ারি, ১৯৪২ - মৃত্যু: ১২ নভেম্বর, ২০০৪) মিডলসেক্সের এনফিল্ড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৭৩ থেকে ১৯৭৪ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যানের ভূমিকায় অবতীর্ণ হতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন **মাইক স্মিথ** নামে পরিচিত **মাইকেল জে. স্মিথ**।

খেলোয়াড়ী জীবন
---------------

প্রথম-শ্রেণীর ইংরেজ কাউন্টি ক্রিকেটে মিডলসেক্সের পক্ষে উদ্বোধনী ব্যাটসম্যান হিসেবে খেলতেন। এ পর্যায়ে বিখ্যাত ইংরেজ ক্রিকেট তারকা মাইক ব্রিয়ারলির সাথে ব্যাটিং উদ্বোধনে নেমে প্রভূতঃ সফলতা পেয়েছিলেন। ১৯৫৯ থেকে ১৯৮০ সময়কাল পর্যন্ত প্রথম-শ্রেণীর ক্রিকেটে সক্রিয় ছিলেন তিনি। এ সময়ে ৩১.৬৫ গড়ে ১৯,৮১৪ রান তুলেছিলেন। তন্মধ্যে, ৪০টি শতরানের ইনিংস খেলেন। ১৯৬৭ সালে ওল্ড ট্রাফোর্ডে ল্যাঙ্কাশায়ারের বিপক্ষে ব্যক্তিগত ১৮১ রানের ইনিংস খেলেন। ডানহাতে সুন্দর ব্যাটিংয়ের পাশাপাশি স্লো বামহাতি বোলিংয়ের সাহায্যে ৩২.৭৩ গড়ে ৫৭ উইকেট দখল করেছিলেন। মাঠে অবস্থান করে ২১৮টি ক্যাচও তালুবন্দী করেছেন।

কোন টেস্ট খেলায় অংশগ্রহণের সুযোগ পাননি মাইকেল স্মিথ। তবে, ১৯৭৩ থেকে ১৯৭৪ সাল পর্যন্ত ইংল্যান্ডের পক্ষে পাঁচটিমাত্র একদিনের আন্তর্জাতিকে অংশগ্রহণ করার সুযোগ ঘটেছিল তার।

খেলার ধরন
---------

মাইক ব্রিয়ারলি তার ‘দি আর্ট অব ক্যাপ্টেনসি’ শীর্ষক গ্রন্থে মাইকেল স্মিথ প্রসঙ্গে সবিশেষ আলোকপাত করেছেন। ইনিংস খেলার প্রাক্কালে সাজঘরে শেষ-মুহুর্ত পর্যন্ত আয়নার সামনে ব্যাট হাতে নিয়ে অনুশীলন কর্ম চালিয়ে যেতেন। ছাদের দিকে তাকিয়ে মুখে বলকে কাল্পনিকভাবে আহ্বান করে রক্ষণাত্মক ভঙ্গিমায় ব্যাট হাতে মোকাবেলায় অগ্রসর হতেন।

ক্রিজ থেকে ব্যাট বগলে পুরে নিয়ে চলে আসার সময় তাকে বলতে শোনা যেত, আপনি কখনো বোলারদেরকে বিশ্বাস করবেন না। প্রত্যেক বছরই তারা নিত্য-নতুন কৌশল উদ্ভাবন করছে ও কিছুর উন্নয়ন ঘটাচ্ছে।

ব্যক্তিগত জীবন
--------------

খেলোয়াড়ী জীবন থেকে অবসর গ্রহণের পর ১৯৯৪ সালে মিডলসেক্সের পক্ষে স্কোরার হিসেবে নিযুক্ত হন। সর্বমোট ২২ মৌসুমে লর্ডস ক্রিকেট গ্রাউন্ডের কর্মকর্তা হিসেবে কাজ করেছেন।

এনফিল্ড গ্রামার স্কুলের ছাত্র ছিলেন মাইকেল স্মিথ। ব্যক্তিগত জীবনে দুইবার বৈবাহিক সম্পর্ক স্থাপন করেন। তিন কন্যা - ডেবি, লিব্বি, এমা ও এক পুত্র - জোনাথনের জনক ছিলেন তিনি। ১২ নভেম্বর, ২০০৪ তারিখে মিডলসেক্সের এনফিল্ডে ৬২ বছর বয়সে মাইকেল স্মিথের দেহাবসান ঘটে।

তথ্যসূত্র
---------

1. ↑   ESPNcricinfo, ESPN, সংগ্রহের তারিখ: ২১ নভেম্বর, ২০১৮

আরও দেখুন
---------

* এম. জে. কে. স্মিথ
* নিউ সাউথ ওয়েলস ক্রিকেট দল
* লিচেস্টারশায়ার কাউন্টি ক্রিকেট ক্লাব
* ইংরেজ একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে মাইকেল জে. স্মিথ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মাইকেল জে. স্মিথ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* BBC obituary
* Middlesex County Cricket Club homepage
**জীজাবাঈ শাহাজি ভোশালে** (১২ জানুয়ারী ১৫৯৮ – ১৭ জুন ১৬৭৪), যিনি *রাজমাতা জীজা বাঈ* নামে খ্যাত, মারাঠা সাম্রাজ্যের প্রতিষ্ঠাতা শিবাজির মাতা। তিনি সিন্ধখেদের লাখুজি যাদব রাও এর কন্যা।

ইতিহাস
------

জীজা বাঈ ১৫ জানুয়ারি ১৫৯৮ তারিখে সিন্ধখেদের কাছে দেওলগাঁওএ জন্মগ্রহণ করেন। বর্তমানে এটি মহারাষ্ট্রের বুলধানা জেলায় অবস্থিত। তার মায়ের নাম মাহালসাবাঈ। অতি অল্প বয়সে ভেরুল গ্রামের মালোজি ভোসলের পুত্র শাহাজি ভোসলের সঙ্গে তার বিয়ে হয়। মালোজি ভোসলে আদিল শাহী সুলতানদের অধীনে একজন সেনাপতি হিসেবে কর্মরত ছিলেন।[]

জীজা বাঈএর শ্বশুর মালোজি ভোসলে জীজা বাঈএর পিতা লাখুজিরাও যাদব এর অধীনে একজন সৈনিক হিসেবে কর্মজীবন শুরু করেন। জীজা বাঈএর বাবার পরিবার তাদের অঞ্চলে যথেষ্ট প্রভাবশালী ছিল, অন্যদিকে তার স্বামীর পরিবার তখন ধীরে ধীরে গুরুত্বলাভ করছিল। জীজা বাঈ ছয় সন্তানের জন্ম দেন যাদের মধ্যে চারজন শৈশবেই মারা যায়। কেবলমাত্র দুই পুত্র শম্ভাজি আর শিবাজি বয়ঃপ্রাপ্ত হয়েছিলেন।[]

১৭ জুন ১৬৭৪ তারিখে জীজাবাঈ মারা যান.[]

সাংস্কৃতিক উল্লেখ
-----------------

১৯৯৯ সালে একটি ভারতীয় ডাকটিকিটে জীজা বাঈ
* জীজা বাঈকে আজও একজন আদর্শ মা হিসেবে গণ্য করা হয় বিশেষত মহারাষ্ট্রে। পুত্র শিবাজিকে প্রতিপালনের বিভিন্ন বিষয় লোকাচার গল্পে উঠে এসেছে।
* ২০১১ সালে নির্মিত সিনেমা "*রাজমাতা জীজাউ* "জীজা বাঈএর জীবনচরিত নিয়ে তৈরী।

আরও দেখুন
---------

* List of Maratha dynasties and states
* Maratha clan system
* Bhosale
* Maratha Kranti Morcha

তথ্যসূত্র
---------

1. ↑  GHUGARE, GANESH JANARDAN (২০১৭)। *IMPORTANCE OF MANAGEMENT TECHNIQUES OF CHHATRAPATI SHIVAJI ON THE BATTLE GROUND A STUDY*। Chapter 3। Shri Jagdishprasad Jhabarmal Tibarewala University। পৃষ্ঠা 47।
**আডল্‌ফ "আডি" ডাসলার** (জার্মান: *Adolf Dassler*) (৩রা নভেম্বর, ১৯০০, হের্ৎগেনাউরাখ, জার্মানি - ৬ই ডিসেম্বর, ১৯৭৮, হের্ৎগেনাউরাখ), যিনি **আডি ডাসলার** নামেই বেশি পরিচিত, জার্মানির বিশ্ববিখ্যাত ক্রীড়া সরঞ্জাম কোম্পানি আডিডাস-এর প্রতিষ্ঠাতা ছিলেন।

আডি প্রথম জীবনে রুটি প্রস্তুতকারক হিসেবে দীক্ষা নিলেও প্রথম বিশ্বযুদ্ধ থেকে ফেরত আসার পর মায়ের রান্নাঘরে বসে খেলাধুলার জন্য জুতা বানাতে শুরু করেন। আডির বাবা ক্রিস্টফ একটি জুতার কারখানায় কাজ করতেন, আর তার ভাই সেহ্লাইন কামারের দোকানে নিজের হাতে জুতার স্পাইক বানাতেন; এরা দুজনেই আডির ব্যবসা শুরুতে সাহায্য করেন। ১৯২৪ সালে তার আরেক ভাই রুডল্‌ফ ডাসলার তার সাথে ব্যবসায় যোগ দেন। ১৯২৮ সালের গ্রীষ্মকালীন অলিম্পিক্‌সে আডির কোম্পানি অনেক অ্যাথলিট-কে সরঞ্জাম সরবরাহ করে।

ব্যক্তিগত বিবাদের কারণে রুডল্‌ফ ডাসলার ১৯৪৭ সালে আডির কোম্পানি ছেড়ে চলে যান ও পুমা নামের কোম্পানি প্রতিষ্ঠা করেন। এর প্রেক্ষিতে এ সময় আডি তার কোম্পানির নাম দেন আডিডাস।

আডিডাসের জুতো পরে খেলে জার্মান জাতীয় ফুটবল দল ১৯৫৪ সালের ফিফা বিশ্বকাপ শিরোপা জিতে নেয়।

তথ্যসূত্র
---------

1. ↑  Kirschbaum, Erik (২০০৫-১১-০৮)। "How Adidas and Puma were born"। The Journal। ২০০৮-০১-১৭ তারিখে মূল থেকে আর্কাইভ করা। সংগ্রহের তারিখ ২০০৮-০৭-১৪।
**মুসলিম শিক্ষা সমিতি** (**এএমএস**) মুসলিম বিশ্বাস ভিত্তিক শিক্ষা প্রতিষ্ঠানগুলোর একটি বৈশ্বিক সমিতি।

এই সমিতি পূর্ণকালীন মুসলিম স্কুলগুলিকে সহায়তা এবং সম্প্রসারিত করে। সমিতিটি এর সদস্য শিক্ষা প্রতিষ্ঠানগুলোর মধ্যে নিম্নলিখিত সুবিধাগুলো দেয়ঃ

* শিক্ষক উন্নয়ন কর্মশালা
* আন্তঃ স্কুল ইভেন্ট
* অলিম্পিয়াডস
* সম্মেলন

মুসলিম শিক্ষা সমিতি যে দেশগুলিতে বিদ্যমান সেই দেশগুলিতে স্বাধীন শিক্ষা প্রতিষ্ঠানগুলোর কাঠামোর মধ্যে একটি জাতীয়ভাবে স্বীকৃত সংস্থা। সমিতিটি আঞ্চলিক এবং জাতীয় শিক্ষা কাঠামোর কাজ করে। পাশাপাশি গণমাধ্যমের মধ্যে একটি আওয়াজও সরবরাহ করে।

মুসলিম শিক্ষা সমিতি (দক্ষিণ আফ্রিকা)
------------------------------------

১৯৮৯ সালের মার্চ মাসে আল ফালাহ কলেজ মুসলিম শিক্ষা সমিতি (দক্ষিণ আফ্রিকা) (এএমএস-এসএ) গঠন করা হয়,  সেই সময়ে কলেজটি লকাহাট ইসলামিয়া কলেজ নামে পরিচিত ছিল। সমিতির প্রাথমিক সদস্যগুলো হল: হাবিবিয়া ইসলামিক কলেজ, লকহাট ইসলামিয়া কলেজ, রোশনি মুসলিম স্কুল, আস-সালাম, লেনাসিয়া মুসলিম স্কুল এবং নুর-উল-ইসলাম স্কুল।১৯৮৯ সালের ১৩ ই মে সমিতিটি আনুষ্ঠানিকভাবে লেনাসিয়া মুসলিম স্কুলে প্রথম মুসলিম শিক্ষা সমিতি(এএমএস) সম্মেলনের সময় চালু হয়। সমিতিটিকে নিম্নলিখিত সুবিধা দেওয়ার জন্য বাধ্যতামূলক করা হয়েছিলঃ

* প্রশাসনিক সহযোগিতা
* শিক্ষক উন্নয়ন কর্মশালা
* চূড়ান্ত পরীক্ষার প্রশ্নপত্রের মূল্যায়ন / সংযোজন
* আন্তঃস্কুল ক্রীড়া
* বিষয় ভিত্তিক কর্মশালা
* একটি সম্প্রদায় প্রচার প্রোগ্রাম

মুসলিম শিক্ষা সমিতি (দক্ষিণ আফ্রিকা)(এএমএস-এসএ) বছরের পর বছর ধরে ক্রমাগত বৃদ্ধি পেয়েছে। বার্ষিক সাধারণ সভা ও শিক্ষক সম্মেলন বছরের পর বছর ধরে শিক্ষাক্ষেত্রের অনেক বিশিষ্ট ব্যক্তিত্বকে আকৃষ্ট করেছে। সমিতির আরও একটি পরিচালকের সম্মেলন এবং একটি অধ্যক্ষদের সম্মেলন রয়েছে যা নিয়মিতভাবে অনুষ্ঠিত হয়। বর্তমানে সমিতিটি জাতীয়ভাবে ৬৮ টি শিক্ষা প্রতিষ্ঠান নিয়ে গঠিত। এটি জাতীয় ও প্রাদেশিক শিক্ষা বিভাগ, দক্ষিণ আফ্রিকা শিক্ষকদের কাউন্সিল (এসএইসিই), উমালুসী (স্বাধীন বিদ্যালয়গুলোর জাতীয় পর্যবেক্ষণ সংস্থা), সেক্টর শিক্ষা ও প্রশিক্ষণ কর্তৃপক্ষের (এসইটিএ) দ্বারা আরও স্বীকৃত এবং নিয়মিতভাবে জড়িত।

মুসলিম শিক্ষা সমিতি (যুক্তরাজ্য)
--------------------------------

১৯৯২ সালে যুক্তরাজ্যের পূর্ণকালীন মুসলিম স্কুলগুলিতে শ্রেষ্ঠত্বের সমর্থন ও বিকাশের জন্য মুসলিম শিক্ষা সমিতি-ইউকে প্রতিষ্ঠিত করা হয়। যুক্তরাজ্যে এখন নার্সারি, প্রাথমিক, মাধ্যমিক এবং পরবর্তী শিক্ষার জন্য ১৩০-এরও বেশি পূর্ণকালীন মুসলিম স্কুল রয়েছে।

মুসলিম শিক্ষা সমিতি মুসলিম স্কুলগুলোর অভিভাবক হিসাবে, শক্তিশালী সম্প্রদায় গড়ে তোলার ক্ষেত্রে এবং অংশীদারিত্ব কার্যক্রমে বিশেষ ভুমিকা রাখে। অধিভুক্ত সকল প্রতিষ্ঠানের জন্য অর্থনৈতিক কল্যাণে অবদানে একটি গতিশীল ভূমিকা পালন করে।

অন্যান্য দেশে
-------------

* মুসলিম শিক্ষা সমিতি (কানাডা)
* মুসলিম শিক্ষা সমিতি (দক্ষিণ আফ্রিকা)

তথ্যসূত্র
---------

1. ↑  AMS-SA  ওয়েব্যাক মেশিনে আর্কাইভকৃত অক্টোবর ১৫, ২০০৯ তারিখে
2. ↑  "AMS South Africa - About Us"। *www.ams-sa.org*। ২০২১-০৫-০১ তারিখে মূল থেকে আর্কাইভ করা। সংগ্রহের তারিখ ২০২১-০৫-০১।
3. ↑  "What do we do?"। *ams-uk.org* (ইংরেজি ভাষায়)। ২০২১-০৫-০১ তারিখে মূল থেকে আর্কাইভ করা। সংগ্রহের তারিখ ২০২১-০৫-০১।

বহিঃসংযোগ
---------

* মুসলিম শিক্ষা সমিতি (দক্ষিণ আফ্রিকা)
* মুসলিম শিক্ষা সমিতি (যুক্তরাজ্য)
* আল-আকসা স্কুল আল-আকসা স্কুল (দক্ষিণ আফ্রিকা)
**চম্পানের-পাওয়াগড় প্রত্নতাত্ত্বিক উদ্যান**  (ইংরেজি: Champaner-Pavagadh Archaeological Park) গুজরাত রাজ্যের পাঁচমহল জেলায় অবস্থিত। ২০০৪ সালের প্ৰাকৃতিক ডথান হিসেবে ইউনেস্কো বিশ্ব ঐতিহ্যবাহী স্থান এর মৰ্যাদা লাভ করে। এখানে অনেক অখননকৃত প্রত্নতাত্ত্বিক, ঐতিহাসিক এবং জীৱ-সাংস্কৃতিক ঐতিহ্যের সম্পদ রয়েছে। এই মনোরম প্ৰাকৃতিক পরিবেশে অনেক প্ৰাগৈতিহাসিক স্থান আছে। তাৰোপৰি ইয়াত প্ৰাচীন হিন্দু রাজধানী দুৰ্গনগর এবং ষোড়শ শতাব্দীর গুজরাতের রাজধানী, অষ্টম-চতুৰ্দশ শতাব্দীর মধ্যবৰ্তী সময়ে নিৰ্মিত অনেক অন্যান্য ধ্বংসাবশেষ, দুৰ্গ, প্ৰাসাদ, ধৰ্মীয় স্থাপনা, ধ্বংসপ্ৰাপ্ত আবাসস্থল, কৃষি স্থাপনা, পানীর উৎস ইত্যাদি রয়েছে। পাওয়াগড় পাহাড়ের চূড়ায় কালিকামাতা মন্দির টি একটি গুরুত্বপূৰ্ণ ধর্মীয় স্থান। এখানে বছরের সকল সময়ে দৰ্শনাৰ্থীর ভিড় থাকে৷ এই প্ৰত্নতাত্ত্বিক অঞ্চলটি প্ৰাচীন মোগল সাম্রাজ্যর এক অবিকৃত ছবি তুলে ধরে৷

ভৌগোলিক ইতিহাস
--------------

পাওয়াগড় পর্বতের রাস্তা

ইতিহাস
------

প্রাথমিক ইতিহাস
 কাগজে তৈলচিত্র , চম্পানের, ১৮৭৯
বিনষ্ট গম্বুজ , ১৮৯৩
পাওয়াগড় পর্বতের সাধারণ দৃশ্য।
পরবর্তী ইতিহাস
নাগিনা মসজিদের সাধারণ দৃশ্য , ১৮৮৫

স্মৃতিস্তম্ভ
------------

লিলি গম্বুজ মসজিদ
Kevada Masjid
শহরের মসজিদ
প্রাচ্যের দুর্গ ফটক
### দুর্গ ও প্রাচীর

দুর্গ প্রাচীর
### মন্দির

জৈন মন্দির, পাওয়াগড়
### মসজিদ

জামে মসজিদ
### প্রাসাদ

কবুতরখানা প্যাভিলিয়ন

তথ্যসূত্র
---------

1. ↑  "Champaner-Pavagadh Archaeological Park"। UNESCO। সংগ্রহের তারিখ ২০১০-১০-০৭।
2. ↑  "Champaner-Pavagadh (India) No. 1101" (pdf)। UNESCO। সংগ্রহের তারিখ ২০১০-১০-০৭।

বহিঃসংযোগ
---------


উইকিমিডিয়া কমন্সে **চম্পানের-পাওয়াগড় প্ৰত্নতাত্ত্বিক উদ্যান** সংক্রান্ত মিডিয়া রয়েছে।

* UNESCO Fact Sheet
* Photos of Champaner

| * দে
* স
ভারতের বিশ্ব ঐতিহ্যবাহী স্থান |
| --- |
| উত্তর | 
* আগ্রা দুর্গ
* ফতেপুর সিকরি
* গ্রেট হিমালয়ান জাতীয় উদ্যান
* হুমায়ুনের সমাধিসৌধ
* বুলন্দ দরওয়াজা
* কেওলাদেও জাতীয় উদ্যান
* খাজুরাহো স্মারকসমষ্টি
* কালকা-সিমলা রেল
* নন্দা দেবী জাতীয় উদ্যান ও ভ্যালি অফ ফ্লাওয়ার্স জাতীয় উদ্যান
* কুতুব মিনার ও সন্নিকটস্থ স্মারকসমষ্টি
* লাল কেল্লা চত্বর
* তাজমহল

 | ভারতের জাতীয় পতাকাভারতের জাতীয় পতাকা |
| পূর্ব | 
* দার্জিলিং হিমালয়ান রেল
* কাজিরাঙা জাতীয় উদ্যান
* মহাবোধি মন্দির চত্বর
* নালন্দা মহাবিহার প্রত্নস্থল
* মানস জাতীয় উদ্যান
* কোণার্ক সূর্য মন্দির
* সুন্দরবন জাতীয় উদ্যান

 |
| দক্ষিণ | 
* বৃহৎ জাগ্রত চোল মন্দিরসমষ্টি
* হাম্পির স্মারকসমষ্টি
* মহাবলীপুরম স্মারকসমূহ
* পট্টডাকাল স্মারকসমূহ
* নীলগিরি পার্বত্য রেল
* পশ্চিমঘাট পর্বতমালা

 |
| পশ্চিম | 
* অজন্তা গুহাসমূহ
* ভীমবেটকা প্রস্তরক্ষেত্র
* চম্পানের-পাওয়াগড় প্রত্নতাত্ত্বিক উদ্যান
* ছত্রপতি শিবাজী টার্মিনাস
* গোয়ার গির্জা ও কনভেন্টসমূহ
* এলিফ্যান্টা গুহাসমূহ
* ইলোরা গুহাসমূহ
* রাজস্থানের পার্বত্য দুর্গসমূহ
* জয়পুরের যন্তর মন্তর
* রানি কি বাব
* পশ্চিমঘাট পর্বতমালা

 |
| মধ্য | 
* সাঁচীর বৌদ্ধ স্মারকসমষ্টি

 |



টেমপ্লেট:India stub
**মাইকেল ট্রুজিলো** (? -১৯৮৯) ১৯৪৮ সালের **নেটিভ আমেরিকান ভোটাং রাইটস রায়টির** সহায়ক ভূমিকা পালন করেছিলেন এবং বেশিরভাগ ক্ষেত্রে তিনি অজানা এক নায়ক হিসাবে রয়েছেন।

জীবনের প্রথমার্ধ
----------------

ট্রুজিলো বড় হন ইসলেটা পুয়েবলোতে ।  তার মা য়ের নাম জুয়ানিতা জারামিলো। ট্রুজিলো যখন ছোট ছিলেন তখন তার মা বিধবা হয়েছিলেন। তিনি ট্রুজিলো এবং তার অন্য ছেলে বার্ত্টোলোকে নিজের হাতে বড় করেন। তাকে তার পরিবারকে স্কুল ছেড়ে দিতে বলে এবং তার পরিবার তাকে পরিবারকে সাহায্য করার জন্য পুয়েব্লোতে ফিরে যাওয়ার অনুরোধ সত্ত্বেও ট্রুজিলো ক্যানের লরেন্সের আলবুকার্ক ইন্ডিয়ান স্কুল এবং তারপরে হাস্কেল ইনস্টিটিউটে পড়েন। অবশেষে, ট্রুজিলো নিউ মেক্সিকো বিশ্ববিদ্যালয় থেকে স্নাতক ডিগ্রি অর্জন করেছিলেন।

পরিবার
------

মাইকেল ট্রুজিলো রুচানদা পাইসানোর সাথে বিবাহবন্ধনে আবদ্ধ হয়েছিলেন এবং তাঁর দুটি সন্তান ছিল যারা চিকিৎসাতে অবদান রেখেছিল। তার এক মেয়ে জোসেফাইন ওয়াকোন্ডা এবং তার একটি ছেলে ড.মাইকেল ট্রুজিলো, যিনি রাষ্ট্রপতি বিল ক্লিনটনের অধীনে ভারতীয় স্বাস্থ্যসেবার পরিচালক ছিলেন।

নিউ মেক্সিকো নেটিভ আমেরিকান ভোট
-------------------------------

তথ্যসূত্র
---------

1. ↑  Oxford, Andrew (আগস্ট ২, ২০১৮)। "It's been 70 years since court ruled Native Americans could vote in New Mexico"। *Santa Fe New Mexican* (ইংরেজি ভাষায়)। সংগ্রহের তারিখ ২০২০-০২-২০।
2. ↑  "Native American who pushed for voting rights in NM"। *MSNBC* (ইংরেজি ভাষায়)। নভেম্বর ২, ২০১৮। সংগ্রহের তারিখ ২০২০-০২-২০।
3. ↑  *Department of the Interior and Related Agencies Appropriations for 1995: Office of Indian Education*। U.S. Government Printing Office। ১৯৯৪। পৃষ্ঠা 339।
**চম্পকা প্রিয়দর্শনা হিওয়াগে রামানায়েকে** (সিংহলি: චම්පක රාමනායක; জন্ম: ৮ জানুয়ারি, ১৯৬৫) গালে এলাকায় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন **চম্পকা রামানায়েকে**। ১৯৮৬ থেকে ১৯৯৫ মেয়াদকালে শ্রীলঙ্কা দলের পক্ষে ১৮ টেস্ট ও ৬২টি একদিনের আন্তর্জাতিকে অংশ নিয়েছেন তিনি। দলে তিনি মূলতঃ ডানহাতি ফাস্ট-মিডিয়াম বোলিং করতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন।

বর্তমানে তিনি শ্রীলঙ্কার জাতীয় দলের ফাস্ট বোলিং কোচের দায়িত্ব পালন করছেন। গালের রিচমন্ড কলেজে অধ্যয়ন করেন তিনি।

ক্রিকেট বিশ্বকাপ
----------------

১৯৯২ সালের ক্রিকেট বিশ্বকাপে দলের অন্যতম সদস্য ছিলেন তিনি। অস্ট্রেলিয়ার ম্যাককে এলাকায় অবস্থিত রে মিচেল ওভালে অনুষ্ঠিত আন্তর্জাতিক ক্রিকেটে একমাত্র বোলাররূপে বোলিং করার দুর্লভ কীর্তিগাথা রচনা করেন। ১৯৯২ সালের ক্রিকেট বিশ্বকাপের জন্য নির্ধারিত একটিমাত্র খেলা ভারত-শ্রীলঙ্কার মধ্যে আয়োজন করা হয়েছিল। ২৮ ফেব্রুয়ারি, ১৯৯২ তারিখে বৃষ্টির জন্য খেলাটিকে ২০ ওভারে নিয়ে আসা হয়। পীচ শুকানোর জন্য হেলিকপ্টার ব্যবহার করা হলেও পুনরায় বৃষ্টি নামে। চম্পকা মাত্র দুই বল ছোড়ার পরপরই আবারো বৃষ্টি আঘাত হানে ও খেলাটি পরিত্যক্ত ঘোষিত হয়।

তথ্যসূত্র
---------

1. ↑  1992 World Cup squads. Cricinfo.com.
2. ↑  "India vs Sri Lanka"। Cricket Archive। সংগ্রহের তারিখ ১১ ডিসে ২০১১।

আরও দেখুন
---------

* ধনঞ্জয় ডি সিলভা
* দানুষ্কা গুণতিলকা
* ১৯৯২ ক্রিকেট বিশ্বকাপ দলসমূহ

বহিঃসংযোগ
---------

* ইএসপিএনক্রিকইনফোতে চম্পকা রামানায়েকে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে চম্পকা রামানায়েকে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
শ্রীলঙ্কা দল – ১৯৯২ ক্রিকেট বিশ্বকাপ |
| --- |
| 
* ১ ডি সিলভা (অঃ)
* ২ অনুরাসিরি
* ৩ গুরুসিনহা
* ৪ হাথুরুসিংহা
* ৫ জয়াসুরিয়া
* ৬ কালপেগে
* ৭ মহানামা
* ৮ রামানায়াকে
* ৯ রানাতুঙ্গা
* ১০ লেব্রয়
* ১১ সামারাসেকারা
* ১২ তিলকরত্নে (উইঃ)
* ১৩ বিক্রমাসিংহে
* ১৪ বিজেগুণবর্ধনে

 | শ্রীলঙ্কা |
**চম্পুৱা** ভারতের ওড়িশা রাজ্যের কেন্দুঝার জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°০৫′ উত্তর ৮৫°৪০′ পূর্ব﻿ / ﻿২২.০৮° উত্তর ৮৫.৬৭° পূর্ব﻿ / 22.08; 85.67। সমুদ্র সমতল হতে এর গড় উচ্চতা হল ৩৪৬ মিটার (১১৩৫ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে চম্পুৱা শহরের জনসংখ্যা হল ৮৩১০ জন। এর মধ্যে পুরুষ ৫৩% এবং নারী ৪৭%।

এখানে সাক্ষরতার হার ৭৫%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৮%। সারা ভারতের সাক্ষরতার হারের (৫৯.৫%) চাইতে চম্পুৱার সাক্ষরতার হার বেশি।

এই শহরের জনসংখ্যার ১৪% হল ৬ বছর বা তার কম বয়সী।

তথ্যসূত্র
---------

1. ↑  "Champua"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৫, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**চীনের গ্রহানুসন্ধান কর্মসূচি** (ইংরেজি: Planetary Exploration of China, সংক্ষেপে PEC; চীনা: 中国行星探测; ফিনিন: *Zhōngguó Xíngxīng Tàncè* *চুংকুও শিংশিং থানছে*), যা **থিয়েনওয়েন** (চীনা: 天问; ফিনিন: *Tīanwèn*; আক্ষরিক: "স্বর্গের প্রতি প্রশ্নাবলী") নামেও পরিচিত, চীনের জাতীয় মহাকাশ প্রশাসন কর্তৃক পরিচলিত স্বয়ংক্রিয় যন্ত্রচালিত আন্তর্গ্রহ মহাকাশযাত্রা কর্মসূচি। এই কর্মসূচিটির উদ্দেশ্যে সৌরজগতের গ্রহগুলি অনুসন্ধান করে তথ্য আহরণ করা। মঙ্গল গ্রহ অনুসন্ধানের মাধ্যমে কর্মসূচিটি শুরু হয়। ভবিষ্যতে এটিকে বৃহস্পতি গ্রহ ও আরও অন্যান্য গ্রহে সম্প্রসারিত করার পরিকল্পনা আছে।

প্রাথমিক পর্যায়ে এই কর্মসূচিটি চীনের মঙ্গলগ্রহ অভিযান নামে পরিচিত ছিল। পরবর্তীতে ২০২০ সালের এপ্রিল মাসে ঘোষণা দেওয়া হয় যে এর নাম চীনের গ্রহানুসন্ধান কর্মসূচি। কর্মসূচির অন্তর্গত ধারাবাহিক অভিযানগুলির সাধারণ নাম দেয়া হয় *থিয়েনওয়েন*

কর্মসূচিটির প্রথম অভিযানটির নাম থিয়েনওয়েন-১ মঙ্গলগ্রহ অনুসন্ধান অভিযান, যা ২০২০ সালের ২৩শে জুলাই তারিখে শুরু হয়। চীনের ওয়েনছাং মহাকাশযান উৎক্ষেপণ কেন্দ্র থেকে একটি দীর্ঘ অভিযাত্রা ৫ রকেটের সাহায্যে একটি মহাকাশযান উৎক্ষেপণ করা হয়, যে যানটি একটি কক্ষীয় আবর্তক যান, একটি অবতরক যান ও একটি পরিভ্রামক যান (চুরুং) নিয়ে গঠিত। থিয়েনওয়েন-১ দীর্ঘ ৭ মাস যাত্রাশেষে ২০২১ সালের ফেব্রুয়ারি মাসে মঙ্গলগ্রহের কক্ষপথে অনুপ্রবেশ করে, এবং এরপর ২০২১ সালে ১৪ই মে তারিখে অবতরক যানটি চুরুং পরিভ্রামক যানসহ সফলভাবে মঙ্গল গ্রহপৃষ্ঠে কোমল অবতরণে সক্ষম হয়। এর ফলে মার্কিন যুক্তরাষ্ট্রের পরে চীন বিশ্বের ইতিহাসে দ্বিতীয় রাষ্ট্র হিসেবে মঙ্গলগ্রহপৃষ্ঠে সফলভাবে একটি সম্পূর্ণ কার্যক্ষম মহাকাশযানের কোমল অবতরণ সম্পন্ন করার সাফল্য অর্জন করে।

কর্মসূচিটি ভবিষ্যতে ভূ-নিকটবর্তী গ্রহাণু নমুনা প্রত্যানয়ন, মঙ্গলগ্রহের নমুনা প্রত্যানয়ন ও বৃহস্পতি গ্রহের ব্যবস্থা অনুসন্ধান চালানোর পরিকল্পনা করেছে।

তথ্যসূত্র
---------

1. ↑  Jones, Andrew (এপ্রিল ২৪, ২০২০)। "China's Mars mission named Tianwen-1, appears on track for July launch"। *SpaceNews*। সংগ্রহের তারিখ ২১ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Zhao, Lei। "Probe of Mars set for 2020"। *The State Council of the People's Republic of China*। সেপ্টেম্বর ৩০, ২০২০ তারিখে মূল থেকে আর্কাইভ করা। সংগ্রহের তারিখ ২২ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Zhao, Lei। "China's first Mars mission named Tianwen 1"। China Daily। জানুয়ারি ২৫, ২০২১ তারিখে মূল থেকে আর্কাইভ করা। সংগ্রহের তারিখ ২২ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Jones, Andrew (জুলাই ২৩, ২০২০)। "Tianwen-1 launches for Mars, marking dawn of Chinese interplanetary exploration"। *SpaceNews*। সংগ্রহের তারিখ ২১ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
5. ↑  Jones, Andrew (মে ১৪, ২০২১)। "China's Zhurong Mars rover lands safely in Utopia Planitia"। *SpaceNews*। সংগ্রহের তারিখ ২১ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑
বাংলাদেশ সেনাবাহিনীর **বিশেষ যুদ্ধ শাখা** বা **স্পেশাল ওয়ারফেয়ার উইং** (**SWW**) বিশেষ বাহিনীকে প্রশিক্ষণের জন্য একটি প্রতিষ্ঠান।

এটি ১৯৭৬ সালে **স্পেশাল ওয়ারফেয়ার স্কুল** হিসাবে প্রতিষ্ঠিত হয়। ১৯৮২ সালে এটি সেনাবাহিনীর কেন্দ্রীয় প্রশিক্ষণ ইনস্টিটিউটের অধীনে জালালাবাদ সেনানিবাস, সিলেটের পদাতিক ও যুদ্ধ কৌশল বিদ্যাপীঠের স্পেশাল ওয়ারফেয়ার উইং হিসেবে পুনর্গঠিত হয়।

সংগঠন
-----

স্পেশাল ওয়ারফেয়ার উইং (SWW) বাংলাদেশ সেনাবাহিনীর বেশিরভাগ সদস্যের জন্য খোলা স্কুল হিসেবে বাংলাদেশ সেনাবাহিনীর প্রশিক্ষণ ও ডক্ট্রিন কমান্ডের নিয়ন্ত্রণে পড়ে।  শিক্ষার্থীরা বাংলাদেশ সেনাবাহিনী, বিমান বাহিনী, নৌবাহিনী, বর্ডার গার্ড, কোস্ট গার্ড এবং নির্বাচিত বিদেশী সামরিক পরিষেবাগুলির ইউনিট থেকে আসে।

প্রশিক্ষণ
---------

অধিকাংশ কোর্স সিলেটে অনুষ্ঠিত হয়। সিলেট পর্বে প্রশিক্ষণ সিলেট সেনানিবাস এবং এর আশেপাশে হয়। পার্বত্য চট্টগ্রামে এবং সিলেটের নিকটবর্তী পাহাড়ে পর্বত পর্যায়ে প্রশিক্ষণ পরিচালিত হয়। চট্টগ্রাম পর্যায় চট্টগ্রাম সেনানিবাস, বাংলাদেশ মিলিটারি একাডেমী, হাটহাজারী ফায়ারিং রেঞ্জ এবং ব্যাটেল ইনোকুলেশন রেঞ্জ, চট্টগ্রামের কাছাকাছি বিভিন্ন স্থানে পরিচালিত হয়।[]

ইতিহাস
------

১৯৭১ সালে বাংলাদেশের স্বাধীনতা যুদ্ধের সময় মুক্তিবাহিনীর গেরিলা যুদ্ধের অনুশীলনে বাংলাদেশ সেনাবাহিনীর বিশেষ বাহিনীর অপারেশনের ইতিহাস রয়েছে। ১৯৭৬ সালে, চট্টগ্রাম সেনানিবাসে একটি অনন্য ওয়ারফেয়ার স্কুল প্রতিষ্ঠিত হয় এবং ১৯৭৯ সালে সিলেট সেনানিবাসে স্থানান্তরিত হয়। আর্মি কমান্ডো কোর্স এবং কাউন্টার-ইনসারজেন্সি কোর্স ১৯৮০ সালে শুরু হয় এবং ১৯৮২ সালে স্কুলটি বাংলাদেশ আর্মি স্কুল অফ ইনফ্যান্ট্রি অ্যান্ড ট্যাকটিকস (SI&T) এর স্পেশাল ওয়ারফেয়ার উইং হিসাবে পুনর্গঠিত হয়।  

কাজাখস্তানে অনুষ্ঠিত ২০১৭ আন্তর্জাতিক আর্মি গেমসে বাংলাদেশ আর্মি স্নাইপার দল ৭ম স্থান অধিকার করে। ২০১৮ সালে, তারা বেলারুশের প্রতিযোগিতায় ৫ম স্থানে ছিল।

আরও দেখুন
---------

* পদাতিক ও যুদ্ধ কৌশল বিদ্যাপীঠ
* প্যারা কমান্ডো ব্রিগেড (বাংলাদেশ)
* পদাতিক ও যুদ্ধ কৌশল বিদ্যাপীঠ

তথ্যসূত্র
---------

1. 1 2  "Army Training Institute - Bangladesh Army"। *www.army.mil.bd*।
2. ↑  "Military Personnel"। *GlobalSecurity.org*। ৩১ মার্চ ২০১৭। সংগ্রহের তারিখ ২৯ জানুয়ারি ২০২০।